Prosjektbeskrivelse



**Kort prosjektbeskrivelse ASSESS2010**
Prosjektet er et samarbeid mellom Høgskolene i Sør- og Nord-Trøndelag og Handelshøyskolen BI. Prosjektets fokus er hvordan man kan tilrettelegge for underveisvurdering i mellomstore og store klasser ved bruk av IKT. Prosjektet er støttet av Norgesuniversitetet med 1 million kroner over to år (2009 og 2010). Kontaktperson er anne.swanberg@bi.no. __ Bakgrunn: __ Kravene fra Kvalitetsreformen i høyere utdanning om økt fokus på underveisvurdering og tilbakemeldinger til studentene utfordrer undervisningsinstitusjonene til å tenke nytt. Underveisvurdering krever at undervisningsaktivitetene samsvarer med de læringsmål som er satt, og den type tilbakemelding som skal gis. For mange fagansatte i høyere utdanning har kursundervisning bestått av (og består av) forelesninger og sluttvurdering. Søkerinstitusjonene opplever at det er et behov for å støtte fagansatte som nå må utvikle sin undervisning til også å omfatte prosessvurdering. Tilgang på ulike typer verktøy samt opplæring inngår i denne støtten. Verktøyene det her henvises til, omfatter metoder for planlegging og gjennomføring av undervisning med prosessvurdering, herunder definisjon av læringsutbytte og måling av dette, og anvendelse av IKT-verktøy. Spesielt fokus vil være på prosessvurdering i mellomstore og store klasser som er en utfordring for den fagansatte bla pga den potensielle økningen i arbeidsmengde, men også fordi vi har lite erfaringer med pedagogisk og administrativ gjennomføring av prosessvurdering for store grupper med studenter.  __Prosjektide: __ Hensikten med prosjektet er derfor å tilby fagansatte som arbeider med undervisning og læring verktøy og metoder for planlegging, gjennomføring og evaluering av undervisning der prosessvurdering inngår. Å samarbeide med flere tilbydere innen høyere utdanning anses som en gevinst da tilbyderne kan lære av hverandres erfaringer og tilnærminger, og at man kan dele, gjenbruke og bearbeide de metoder og verktøy som utvikles, anvendes og testes i prosjektet. __ Mål: __  Prosjektets resultatmål er en utprøvd metode for planlegging, gjennomføring og evaluering av undervisning der prosessvurdering inngår (kursutviklingsverktøy). Metoden inkluderer vurdering og forslag til anvendelse av IKT-verktøy i prosessvurderingen. Eksempler på innholdet i et slikt metodisk rammeverk/kursutviklingsverktøy er systemer/løsninger for mappevurdering, medstudentrespons, ulike læringselementer med mer eller mindre automatisert tilbakemelding (f.eks flervalgsoppgaver), samt kombinasjoner av disse. I tillegg er det et mål å anvende IKT som pedagogisk og/eller administrativt verktøy for gjennomføringen av prosessvurderingen i pilotene. Primær målgruppe i prosjektet er fagansatte som arbeider med undervisning og læring i høyere utdanning. Økning av antall studenter som fullfører studiene, samt bedre kvalifiserte og mer fornøyde studenter er det endelige målet. __ Problemstillinger: __ Søkerinstitusjon og samarbeidspartnerne opplever at manglende kunnskaper om, og erfaring med, prosessvurdering gjør at de fagansatte settes i en lite egnet situasjon der studentene forventer mer av undervisningen enn hva fagansatte mestrer å levere. For å bøte på dette er det prosjektets intensjon å få utviklet metoder og/eller verktøy for planlegging, gjennomføring og evaluering av undervisning med prosessvurdering inkl. metoder for anvendelse av IKT-baserte prosessvurderingsverktøy. Midler fra NUV vil motivere institusjonene til samarbeid og erfaringsdeling samtidig som midlene vil sette arbeidet høyere på agendaen, samt øke innsatsen og tempoet i dette viktige arbeidet. __ Kort og foreløpig plan for realisering: __ Prosjektets første fase er å utvikle en metode for planlegging, gjennomføring og evaluering av prosessvurdering i mellomstore til store klasser. Denne fasen vil også omfatte en kartlegging av eksisterende IKT-baserte prosessvurderingsverktøy. Prosjektets andre fase omfatter verktøyanvendelse i piloter og evaluering av disse. Prosjektets tredje og siste fase skal sammenfatte og evt. justere metode og verktøy slik at disse er klare for implementering. Prosjektet avsluttes med spredning av prosjekterfaringer og -resultat i et åpent seminar. __ Forventede resultater: __<span style="font-family: 'Arial','sans-serif'; font-size: 11pt;"> Konkrete metodiske tilnærminger og verktøy for fagansatte som arbeider med prosessvurdering. Erfaring fra og kompetanse om bruk av IKT-verktøy (inkl LMS) i prosessvurdering. Spredning av prosjektets resultater gjennom nasjonalt temaseminar om prosessvurdering ultimo 2010. <span style="font-family: 'Arial','sans-serif'; font-size: 11pt;">Naturlig oppfølging av prosjektet på institusjonsnivå omhandler opplæring av egne fagansatte i metoden, og videreutvikling av metodikk og IKT-anvendelse. <span style="font-family: 'Arial','sans-serif'; font-size: 11pt; mso-ansi-language: NO-BOK; mso-bidi-language: AR-SA; mso-fareast-font-family: 'Times New Roman'; mso-fareast-language: NO-BOK;">